**Татар гомуми белем бирү оешмаларында укучылар өчен**

**татар әдәбиятыннан олимпиада сораулары җаваплары**

**(мәктәп туры, 2018-2019 уку елы) 10 нчы сыйныф**

*Максималь балл – 40*

1. **Теоретик биремнәр (7 балл).**

1. ХХ йөз башы татар әдәбиятында яңа күтәрелешне билгеләгән, тормыш-яшәешне өр-яңа сурәтләү алымнары ярдәмендә чагылдыра башлаган күренешнең атамасын язып куегыз (3 балл). (**Модернизм**)

2. Түбәндә аталган билгеләрнең кайсылары реализм иҗат юнәлешенә карый (4 балл):

А) **вакыйгаларны, геройларны чынбарлыктагыча сурәтләргә омтылу;**

**Б) тормыш вакыйгаларын җентекләп сурәтләү;**

**В) җәмгыятьтәге, тормыштагы проблемаларны күтәреп чыгу;**

**Г) җәмгыятьтәге, тормыштагы күренешләрне тәнкыйтьләү;**

Д) геройларның эчке дөньясын, андагы психологик кичерешләрне җентекләп тасвирлау.

1. **Әдәби әсәргә кагылышлы биремнәр (23 балл).**

1. Г.Исхакыйның мәгърифәтчелек реализмы агымында язылган 3 әсәренең исемен язып куегыз (3 балл). (**Мәсәлән, “Кәләпүшче кыз”, “Өч хатын берлән тормыш”, “Теләнче кызы” һ.б.**)

2. Г.Исхакыйның “Сөннәтче бабай” повестенда нинди сыйфатлар югары күтәрелә? Ул кайсы геройлар ярдәмендә җиткерелә? (10 балл). (**Динилек, рухи байлык, үз хезмәтеңә намус белән карау, гаиләдә бер-береңне хөрмәт итү, традицияләрне, гореф-гадәтләрне, йолаларны саклау, аларга олы хөрмәт белән карау һ.б**. **Бу сыйфатлар Сөннәтче бабай һәм Гөлйөзем әби образлары ярдәмендә җиткерелә**)

3. Г.Исхакый “Сөннәтче бабай” повестеның ахырында зиратта картларның өстенә ап-ак тузлы, ямь-яшел яфраклы ике яшь каенның үсүе турында сөйли. Бу сурәт ярдәмендә ул укучыга нинди фикер җиткерергә тели? (10 балл). (**Сөннәтче бабай һәм Гөлйөзем карчык калдырган матур сыйфатларның дәвам итүе, кешеләр күңелендә яшәве, матур яшәешләренең башка тормышта да дәва итүе һ.б.**)

1. **Иҗади эш (10 балл).**

1. Алдагы сыйныфта үткән материалны искә төшерегез һәм үзегез теләгән бер әсәргә шәхси бәягезне биреп, кечкенә генә тәнкыйди мәкалә язып карагыз.