**Татар гомуми белем бирү оешмаларында укучылар өчен**

**татар әдәбиятыннан олимпиада сораулары җаваплары**

**(мәктәп туры, 2018-2019 уку елы) 6 нчы сыйныф**

*Максималь балл – 30*

1. **Теоретик биремнәр (7 балл).**

1. Мифлар эчтәлеге ягыннан нинди өч төркемгә бүленә? Санап чыгыгыз (3 балл). (**Галәм, күк, ай һәм йолдызлар турындагы мифлар; Алла, мифологик персонажлар турындагы мифлар; борынгы кешеләрнең тереклек дөньясы белән мөнәсәбәтләре турындагы мифлар**)

2. Түбәндә аталган әсәрләрнең кайсылары миф жанрына карый (4 балл):

А) “**Җил иясе җил чыгара**”;

Б) “Алыплар илендә”

В) “**Алып кешеләр**”

Г) “**Алпамыш ыруы**”

Д) **“Зур кешеләр”**

1. **Әдәби әсәргә кагылышлы биремнәр (20 балл).**

1. Ә.Еникинең “Бала” хикәясендә әдип күчерелмә мәгънәгә ия нинди образлардан файдалана? Аларга (мәсәлән, юл, урман һ.б.) нинди мәгънәләр сала?(10 балл). (**Мәсәлән, юл – Зарифның тормыштагы сайлау алдында калуы, игелек юлы, сугыш белән тыл тормышын тоташтыручы юл, җиңүгә илтәчәк юл һ.б.; урман – сугыш авырлыклары, тыл тормышының авырлыгы, балаларның да авыр тормышка дучар булуы һ.б.**)

2. Ә.Еникинең “Бала” хикәясендә Зарифка бәя бирегез. Аңа нинди сыйфатлар хас? Ул сыйфатлар нинди вакыйгалар аша ачыла? (10 балл) (**Зариф – ярдәмчел, игелекле, бала җанлы, мәрхәмәтле, җаваплы, нык характерга ия, рухи көчле һ.б.**)

1. **Иҗади эш (3 балл).**

Үзегез белгән 3 халык җырын искә төшереп языгыз. (3 балл)